open-index/open-wikipedia-markdown huggingface dataset:
Hittn

A **Hittn** (dt.: **Hütte**) is im Untaschied zan Haus a oafochs, kloans Gebaide, des wo untaschiedlichn Zweckn deana ko.

## Etymologie

As Woat *Hittn* is im Boarischn seitm 9.&nbsp;Jh. blegd, im Oidboarischn und Oidhochdeitschn no ois *hutta*. Aus da indogermanischn Woatwuazl **hud-* im Sinn vo „Schutz“. Es soi se aa vo: *Haus*, *Haut* sowia *[[Huad]], Obhuat* obleitn. A Zommhong mid **[s]keu-* „bedeckn, umhuin“ und Scheine wead ognumma, aa za Kate (mnd.: „Hittn“). As Woat is in meahrane ondane Sprochn iwanumma worn, beispuisweis im Franzesischn ois: *hutte*, im Englischn ois: *hut*, in skandinavischn Sprochn (norw.: *Hytte* „Ferienhaisl“).

## Oartn vo Hittn

* *[[Bauhittn]]* uaspringli a Hittn fia Handweaka, spada a Oart Handweakavaeinigung fia Bauhandweaka
* *Beaghittn:* Schutzhittn fia d'Kraxla oda Beagbewohna wia Senn/Sennerin. 
* *Gloshittn, Eisnhittn* usw.: Uaspringli a Hittn fia de Produkzion vo Glos, Eisn usw., spada vaoigmoanad ois Produkzionsstättn
* *Jagahittn:* Schutzhittn fia d Jaga
* *Schihittn:* Z'meisd a stoanane Hittn mid Bewiatschoftung. Treffpunkt fia d'Brettlrutscha zan Zammsiezn und Brodzeidmocha.

## Beleg


## Im Netz
Habedere

**Habedere** is wia Seas a Gruaß ausm Boarischn, den ma sogt, wo ma si untaranond griaßt. Des sogt ma owa nua zu Leit, di ma guad kennt. Bei ana Respektsperson sogt ma des auf koan Foi. Habedere oda **hawedere** is eigntli de Kuazfoam vun "Ich habe die Ehre" (dich zu sehen). Ois weitere Kuazfoam gibts a nu **dere**.
Fatal Fury

As **Fatal Fury** (vom Publisher *SNK*) war da easchte Midleifa vo am *[[Street Fighter II]]*. Exakt as söibe Spuibrinzip, bloß a weng ondane Charakta hods midbrocht. Insofean funktioniats a grod genau a so wia as Street Fighter II: Hau am Gegna solang oane nei, bis a woas, wia da Bod'n riacht. Dazu hosd natüerlich divease Standat-Techniken sowia a boa Special Moves pro Charakta an da Hand. Und wennst wiaglich olle reguläan Charaktere ummabadscht hosd, dann deafst a no am Obermotz, des wo da Howard Geese is, oane vablettn, domidst die fortan da "King of Fighters" hoaßn deafst.

## De, wo was teilnehma
**De Kämpfa:**

*De Aufzählung beziagt se jetza bloß auf'an easchtn Teil vo dera Serien*

### Da Bogard Andy
Oane vo de zwoa Briada, de wo an Geese um'd Eck'n bringa woin, wei a eana Vodan umbrocht hod. Da Andy is da diszibliniatane von de zwoa, dea wo sie gombled am Kampfschboat vaschriem hod. Owendn duad a Techniken aus'm japanischa Karate.

### Da Bogard Terry
An Terry hods im Gegensatz zu seim Bruada ned noch Japan, sondan in de Staatn vaschlong, wora a seine Fight-Skills hea hod. Sei Kampfschtil is deshoibatweng ned gloa zum definiean, da Terry hod auf da Stroß houid grod ois aufgschnappt, as so funkzioniad. Am nextn kummt sei Style woi no am Kickboxn. Und, logisch: A ea wui an Geese, an Meada vo seim Vodan, bluatn'd am Bod'n seng.

### Da Higashi Joe
Da Higashi Joe is a Japana, dea wo as Muay Tahi-Boxn braktiziat. Da Joe is da beste Spezi vo de Bogard-Briada und huift eana deshoib im Kampg gegar'an Howard Geese.

### Da Rue Tung Fu
Nocha'm Dod vom Vodan vo de Bogards hod se da Tung de Buam o'gnumma und eana eanene Grundkenntnisse im Kampschboat beibrocht. Dann hodas in'd Wöid aussagschickt, domids no grod gnua leana, domids am Howard Geese nachad iagndwann zur Rache as Leh'ms-Liachtl ausblos'n kenna.

### Da Meyer Ritschie
A deitschstämmiger Unsimbath, dea wos se bei de Brasiliana as Capoeira, a trittlastige Kampfspoatoat obgschaut hod.

### Da Max Michi
Da Michi is beim Balrog (Street FighterII) in de Lehre gonga, wias ausschaugt. Auf je'n Foi is a fast a exakte Kopie vo eam.

### Duck King
Seine Hoa hod se dea duachdrahte Depp zu am Irokes'nschnitt auffagfehnt. Sein Btrötchen duad a se ois D.J. in ana Disco fadiena. Sei Kampfstil is ned näha zum definian.

**Da Endboss:**

### Da Howard Geese
Da Gesse is a Gangsterboss in Southtown, da Heimadstod vo de Bogard-Briada. Und wei da Vodan vo de zwoa koa Schutzgöid hod zoin woin, hoda'n kuatzahand um'd Eck'n brocht. Koa besundas kluga Schachzug im Nachhinein betrachtet, wei a sie so in dene zwoa a boa eanstzumnehmande Totfeinde gschaffa hod.

## Aufi und obi wias grod baßt
In de spädanen Foing vo Fatal Fury is no a ganz individuelle Bsundaheid dazuakemma, de wo ma a so kaum in am andan Beat 'em Up voafind'. So deaf ma bei de meist'n Fatal Furys mid seim Kämpfa zwischa mehrare (z'meist drei) verschiedene Ebenen wechseln, um gegnarische Attacken zum Ausweichen. Des steigat wzor die daktischen Meglichkeit'n, macht de Sach abara ned z'letzt a weng schwieriga.
Spuihoin

A **Spuihoin** (dt.: **Spielhalle**) is a Lodn, da wos lauda Videospui-Automatn, Flipper (und teiweis vo Foi zu Foi a Glicksspui-Automatn) zum Steh hom. Da weafst a boa Münzn eini und donn deafst zockn, spädasdns bis da Gejdbeidl lea is. In Deitschland deafst in de Videospuihoin eascht eini, wennst voijahrig (oiso 18 Joahr oda driba) bist. In de meistn ondane Lända deaf im Gengsotz dozua z'meist a jeda nei. Z'mindest so long in dera Spuihoin grod koane Glicksspuia-Automats nem de Videospuimaschiina stenga. Ansunstn is aa im Auslond in de meistn Fäj fia d'Jungd gspeat.
Bundesprüfstelle für jugendgefährdende Medien

De **Bundesprüfstelle für jugendgefährdende Medien** (**BpjM**), des is a Inschtitution, de wo am Wohl vo da Jun'gd vaschriam is'. Und ois wos so rauskemma duad afa'm Moakt, sei'a a Musi, a Zeidschrift, a Fuim odar a Videospui: De BpjM sichtet des ois und duad dann befinden, ob de empfindliche Psyche des deitschn Jugendlich'n allgemein des a vadroggt.

Und wenns moana, dass des ned a so ies (zvui Gwoit und so), dann indizians as. Und wenn wos indiziat is, is zwor ned direkt vabot'n. Du deafst as aba nimma bewea'm, ausstöin, zaong. Sprich ois Vakeifa vo dem Sach woast darauf angwies'n, das oana daheakimmt und nach am Produkt (dem indiziat'n) speziell frogt, domidsd as dann unta da Lodnthekn heavoziang und vakaffa kanntst. Da des hext söitn sei deafat, erreicht die BpjM mit dera Moßnamma meist'ns a Quasi-Vabot. Wei wos'd ned heazoang konnst, des konn da Handl a nur schwer bis goa ned vakaffa.

As easchte, wos de BpjM (voamois *BPjS*) in ihra easchtn Sitzung am 9. Juli 1954 indiziad hod, woana Der kleine Sheriff und Jezab, der Seefahrer.. "Nervenaufpeitschend und verrohend" dad'n de auf de Jugend wiakn, homs gsogt, und dass de Biachal de Kinda "in eine unwirkliche Lügenwelt versetzen". Und soichane Darstellunga war'n angeblich as "Ergebnis einer entarteten Phantasie" und seien somit zu indizieren. Und wenns'd des liest, dann woast scho' umgefäa, wia de bei da BpjM a bis heid no so allgemein drauf san.

## Kritik

De BpjM wiad mehraraseits kritisiert, insoweid, dass zvui zensiert wead und d Freiheit von da Kunst stark eingschränkt wiad. Da hods scho vui Streit gehm, bis nauf zum Bundesverfassungsgricht. Zum Beispüi homms den Roman von dera Josefine Mutzenbacher, a Weana Hur, aa zensiern wolln. Af des hod sie des Gricht ned einlassn woin und hod de Indizierung wieda aufghom.
Venezien

**Venezien** oda aa da **Veneto** is a Region in Italien. Si wead vun via ondare Regiona und vum Meea eihgrenzd. De ondan Regiona hand:

* Emilia-Romagna
* Friuli-Venezia Giulia (oda, wia mia sogn: Friaul-Venetien)
* Lombardia (d'Lombardei)
* Trentino-Siidtiroul

Aussadem grenzd's gonz im Noadn on Östareich (Karntn und Osttiroi). Wei Venezien am Meea und ned weid weg vo Estareich und Bayern liegd, is'a a bekonnda Ualaubsuat. Do san zum Beispü de StrondorteL Bibione, Caorle und Jesolo, und aa Venedig, de wos de Haptstod vun dera Region is.

Venezien bstähd aus siem Provinzn:

* Belluno
* Padua
* Rovigo
* Treviso
* Venedig
* Verona
* Vicenza

## Beleg
Bauanhof

A **Bauanhof**, oda oafach **Hof**, is easchtamoi des Haus, in dem da Baua und/oda de Bairin wohnan. Außadem ko se des Wort no aufn Stoi dastreckn, wo de Viecha drin ghoitn wern, und auf de restlichn Wirtschafdsgebäude, wia d'Schejn oda d'Remisn, und im weidastn Sinn aa auf den gsammtn Grund und Bodn, der zuaram Hof dazuaghert.

## D' Architektur vo de Bauanheef

### Oipnregion und Obabayern

Aufm Land herrscht de oide Bauweisn vor, de wo se klimatisch ois optimal aussagstejd hod: relativ flache Dacha, friaras oft mit Hoizschindln deckt und mit Baamstämm und Stoana obighoitn, wos aso jetz no manchmoi in de Berg aufara Oim zum findn is. Vorn dro de Boikone an dene d'Geranien onighengt ghearn, oft iba mera Etaschn. Da Grund fia de flache Bauweisn is des Prinzip, dass im Winta da Schnää schee liengbleibt aufm Dooch, und aso ois zuasätzliche Isolierung ausgnutzt werd. Wenns etza nadialich vui zvui schneibt, muas ma an sauan Apfe beissn und zwischndrin aa amoi oramma. De hintane Hejftn vu sejchane Bauanheisa is dann meistns da Stoi, in dem d'Kia, d'Pferdln oda d'Facken stengan. Naddialich macht des dann as Wohnhaus vorndroo aa no zuasätzlich warm im Winta.
Theata

Unta **Theata** vastehd ma im Oigemeinen a Schauschpui, des wo aana oda mehra Menschn voafiahn. Theata ko oiso aa sei, wo ma si irgndwo präsentiad. Scho in da Antike hods diverse Foama vom Theata wie Trauaspui, Lustspsui und Sartyrspui gem. Des Theata woar do a Teil vo Festl gwen, de zu Ehren vo de Götter, hauptsächlich an Dionysus, oghoitn woan san, wo des baiwohna vo de Auffiahrunga a Biagapflicht fia de oidn Griechn gwen is.
Gois

**Gois** is a Urtsdeil vo Wois. Da Nom kummt entweda vum Ritter zu Golse oda vum lateinischn Wuat *"collis"*, des wo Hügl hast. 2007 hod de easchde Goisa Foschingshouzoat stott gfundn. Im Onschluss dron aa des 54. Rupertigau-Preisschnoizn.

## Siedlungsentwicklung
Zum Johreswexl 1979/1980 woarn in da Katastralgmoa Gois zsammgrechnt 71 Bauflächn mit 38.205&nbsp;m² und 215 Gärten auf 222.079&nbsp;m², 1989/1990 woarn´s 210 Bauflächn. 1999/2000 woar die Aunzohl der Bauflächn auf 648 angewachsen und 2009/2010 bestanden 388 Gebäude auf 817 Bauflächn.

## Bodnnutzung
De Katastralgmoa ist laundwirtschoftli prägt. 574 Hektar sand zum Johreswexl 1979/1980 laundwirtschoftli gnutzt gwesn und 419 Hektar woarn forstwirtschaftli gefiahrte Woidflächn. 1999/2000 is auf 485 Hektar Laundwirtschaft betriebn wordn und 547 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 465 Hektar ois laundwiatschoftliche Flächn gnutzt und Foastwirtschoft is auf 555 Hektar betriebn woarn. De duachschnittliche Bodenklimazahl vo Gois is 39 (zum Staound 2010).

## Beleg
Holland (Region)

**Holland** is a Deu vo de Niederlande, der wos zwischn da Nordsee im Westn und im IJsselmeer im Ostn is. Im Noadn gehds bis zur Insl Texel, im Sidn bis zum Delta vom Rhein, vo da Maas und vo da Schelde. Holland hod zwa Provinzn: Nordholland und Sidholland. In Holland san de Groußstädt Den Haag, Rottadom und Amsterdam, de wos a Deu vo dem Ballungsraum san, der wos *[[Randstad]]* haßt; insgesomt wohnan in Holland 6,1 Müllionan Leid. Im Westn, an da Nordsee, gibts an da Küstn so Sonddünen, im Ostn, am IJsselmeer, so floche Poida. A Großdeu vo Holland is untam Meeresspiagü drunta.

Holland wor a Deu vom Römischn Reich, speda vom Franknreich, donn a Grofschoft vom Heuling Römischn Reich (regierd vom Grof vo Holland) und vo Burgund. Ob 1581 wor Holland a wichtige Provinz in da Republik vo de Siem Vaeinigtn Niedalonde, de woss bis zan Joa 1795 gem hod. In da Zeid vom Napoleon I. hods as Kinireich Holland gem (vo 1806 bis 1810), owa do worn üwahaupt de gonzn heiding Niedalonde dabei. Holland wor eh schon imma da wichtigste Deu vo de Niedalonde bei da Kuitur, bei da Gsöischoft und bei da Politik; damids ned imma gor a so üwawichtig is, homs es im Joar 1840 in de zwa heiding Provinzn Nordholland und Südholland deud.

In Noman Holland homs as easchte Moi im Joar 866 ois *Holtland* (Hoizlond, Woidlond) hergnumma fir de Gengt um Haarlem umadum.

Im Sprochgebrauch af Hochdeitsch und a af Boarisch sogt ma oft *Holland*, womma eingtli d'Niedalonde mant. Des is scho am End vom 16. Joahundat afkumma, wias de *Republik vo de Siem Vaeinigtn Niedalonde* gründt hom, und do wor hoid Holland afoch de wichtigste Provinz. Nu stärka is des owa in Deitschland in 1970a- und 1980a-Joa worn, weu do hom de großn Bauan vo Holland mid ana urntlichn Werbekampagne gschaud, dass is schlechte Image vom niedaländischn Treibhauszeigs wegbringan. Eana Werbefigur wor do de „Frau Antje“ midn Spruch „Kas und Gmias - Qualität vo Hollond“.
Hosn

D **Hosn** (*Leporidae*) sand a Säugetierfamilie vo de Hosnoatign *(Lagomorpha)*. Vo de rund 55 Soatn sand woahscheinli da Fejdhos, den wos ba uns gibd, und s Wuidkanickl oda des, wos draus züchdd ham, d Hauskanickl, de bekonntesdn. A Tei vo de Hosn sand de Echtn Hosn.

## Vorkumma

Uaspringli woans af da gonzn Wejd dahoam, grod ned im sidlichn Sidamerika, in Australien, im ozeanischn Raum und af a poa Insln, wo ma niamois ned hikimmd. Heitz'dogs gibds's iwaroi, grod ned af da Antarktis, wei d'Leit homs aa do hibrochd, wos eingtli ned dahoam san.

## Aussehn

Vom Schell bis zum Rumpf weans 25 bis 70 Zantimeta long und se weand 0,4 bis 7 Kilo schwar. S Fej hod oiwei a ondare Foab vo weiß iwaa grau bis braun. Ned olle Hosn hom de longa Waschln, de wo ma vo de Echtn Hosn hea kennd.
Martin Luther

Da **Martin Luther** (* 10. Novemba 1483 z Eisleben, Grafschoft Mansfeld; † 18. Feba 1546 emdo) wor a Priesta, Augustinamench und Theologieprofessor, wo de protestantische Reformation begrindd hod.

## Wiakn

Da Luther hod im Laff vo da Zeit sein Glaam imma steaka an an Jesus Kristus, am "fleischwordanan Woat vom God" orientiad. Danoch woit a de Fejentwicklunga im Kristndum, de wo s aus seina Sicht gebm hod, iwawindn.

S Wiakn vom Luther hod grosse Auswiakunga af de Kiachn und af de Gsejschoft, wo bis heit nochwiakn. De Dominanz vo da remisch-katholischn Kiach is aa in politischa Hisicht zruckdrengt worn. Da Pobst und da Kaisa hom a Mocht eibiasst. Und es is, gengan Wuin vom Luther, za weidan Kiachnspoitunga und weidan Konfessiona vom Protestantismus kema.

Wichtige Fordarunga vom Luther:

* Simoni: Dees is dees, wonn si ana mid vui Gejd a geistlichs Amt dakafft.
* Oblosshandl: Dees is, wo ma si vo seine Sindn freikafft.
* Dees wiatschoftliche Interess vo da Kiachn.
* De Vawejlichung vo dada Kiachn.

Da Luther hod seine 95 Thesn ogschlogn. Dees hod de Grundlog vo da Reformation buidd und do draus is nacha de [evangelische Kiachn entstandn. Ea hod a de Bibel vo Latein ins Deitsche iwasetzt, owa so wia's de Menschn gredt hom, wei a einheitliche Sproch hot's domois nu ned gem. Ma sogt a oft, da Luther hod am Voik aufs Mai gschaut. Wei ea gmant hod, das jeda Mensch frei is, hom de Bauan des missvastandn. Se hom gmant, se warn vo da Leibeignschoft befreit. Da Luther hod owa gmant, dass ma frei im Glaam is. Daraus san a de Bauanafstend enstandn.

In seine letztn Joar is da Luther zuanehmend antisemitisch worn und sogoa valangt, dass jidische Haisln und Synagogn zasteat wean und s Gejd vo de Judn konfisziat wead. Dees hod za oana kontrovers Sichtweisn vom Luther gfiat.

## Weak

Vom Luther san an Haffa Schriftn, Predigtn, Briaf und Tischredn iwaliefat.
* *D. Martin Luthers Werke, Kritische Gesamtausgabe* (Weimarer Lutherausgob, okiazt **WA**), 120 Biacha, 1883–2009 (Sondaedition 2000–2007), ISBN 3-7400-0945-4

## Beleg



## Biacha

* Hans-Martin Barth: *Die Theologie Martin Luthers. Eine kritische Würdigung.* Gütersloher Verlagshaus, Gütersloh 2009, ISBN 978-3-579-08045-1.
* Christian Feldmann: *Martin Luther.* Rowohlt Verlag, Reinbek 2009, ISBN 978-3-499-50706-9.
* Karen Michels: *Martin Luther - Die Lektionen der Straße. Wie die Welt das Denken des Reformators veränderte.* CORSO, Hamburg 2010, ISBN 978-3-86260-004-5.

## Im Netz

* 
* 
* Audioporträt über Martin Luther auf Bayern2Radio – radioWissen
* Martin Luther – Allein aus Glaube Video in 4 Teilen
* Martin Luthers Antijudaismus, seine Wirkung und Aufarbeitung im Protestantismus
Bundesland

As Woat **Bundesland** bezeichnd an Gliedstoot vo foingdn Bundesstootn:

* vo da Bundesrepublik Deitschland, schau: Land (Deitschland) 
* vo da Republik Östareich, schau: Land (Östareich)
* vom Deitschn Reich zwischn 1920 und 1945, schau: Weimara Republik#Territorioe Gliedarung

**Schau aa**

* Gliedstoot
* Kantone vo da Schweiz
Markt

Der Begriff **Markt** (von  ‚Handl‘, zu  ‚Wore‘) bezoachnt oigmoasprochli oan Ort, wo Worn regejmaßig af oam moast zentroin Plotz ghandlt wean.
Bundesland (Deitschland)

A **Bundesland** (umgongssprochli), aa **Land**) is noch da Vafossung vo da Bundesrepublik Deitschland oana vo ian teisouvaräna Gliadstootn. Zua Zeid werd Deitschland aus 16 Ländan buidt.

De Lända san noch Rechtsprechung und herrschnda Leare Stootrechtssubjekte. Gmäß Artikl&nbsp;32 Obsotz&nbsp;3 Grundgsetz hod eana da Bund aa bschränkte Vejkarechtssubjektivität gem. Deshoib kenna de Lända a Vaträg mid ondan Vejkarechtssubjektn obschliaßn, olladings nua mid Zuastimmung vo da Bundesregiarung und soweit se fia de Gsetzgebung zuaständig san.

## Iwasicht iwa Bund und Lända

De Eihwohnazoin san af Tausnd earundte Foatschreibunga vom Statistischn Bundesamt Deitschland – oanheitli fian 31. Dezemba 2007.

## Beleg
Perg

**Perg** is a Stod in Owaöstareich. Se is de Haptstod vo dem Bezirk min gleichn Nomen im untan Mühviadl und liegt af 250 Meta Hächn üwan Meer drüwa. In Perg wohnan 8.272 Leid (2016). Perg liegt a bor Kilometa im Nordn vo da Doana, am Nordrond vom Machlond, wos a recht a fruchtbore Ebene is. Bei Perg fongan so longsom de Auslaifa vom Granit- und Gneishochlond vo da Behmischn Massn au.

## Geografie
Nochbagmeindn vo da Stod Perg sand im Westn *Schwertberg*, im Nordn *Ollaheuling* und *Windhoog*, im Ostn *Münzboch* und *Arbing* und im Sidn *Mittakircha* und *Naarn*. De Stodgemeinde hod a Flächn vo 26,46 Quadratkilometa. Vo dera Flächn san 69 Prozent Wiesn und Föida, 18 Prozent san Woid. Vo Nordn noch Sidn fliaßt da Fluss *Naarn* durch Perg, zeascht in an engan, diafm Durchbruchstoi, donn in da Regulierung vom Naarnkanoi. Vakeasmäßig liegt Perg an da *Donaufabohn* und an da Bundesstroßn B3, de wos olle zwa in West-Ost-Richtung durchn Bezirk durch gengan.

Nem da Stod Perg söim ghern zum Gemeindegebied a nu de Ortschoftn Aisthofn, Auhof, Derfü, Karlingberg, Kropfmüi, Lanznberg, Lewing, Lehnbrunn, Mittaberg, Owavormorkt, Pasching, Pergkircha, Thurnhof, Tobra, Untavormorkt, Weîzierl und Zei'ling.

## Berihmte Leid vo Perg
* D'Berger Maria, Politikarin, Bundesjustizministarin (* 1956)
* Da Fließer Sepp Calasanz, katolischa Bischof vo Linz (* 1896; † 1960)
* Da Gaßner Kurt, Politika, Nazionalrodsobgeordneta und Burgamasta vo Schwertberg (* 1947)
* Da Hiesl Fronz, Politika, Londeshauptmau-Stöivadreta (* 1952)
* Da Schober Hons, Politika und Beomta, Bundeskanzla, Außnminista und Intapol-President (* 1874; † 1932)

## Im Netz

* 
* 
* 
* Offizielle Webseite der Stadtgemeinde Perg
* Land Oberösterreich - Gemeindeinformation
* 

## Beleg
Oskar von Miller

Da **Oskar Miller** is am 7. Mai 1855 in Minga gborn worn. 1875 is sei Vater und damit a er adlig worn, seitdem hod a **Oskar von Miller** ghoasn. Gstorbn is a am 9. Aprui 1934 in Minga im Deitschn Museum an am Herzanfall.

Glernt hod a Bauingenieur, spata hod a si an Haufn iaba de damois no rechd neie Elektrotechnik seiba beibrocht. Bekannt is a a heid no ois Erbauer vom Walchasee-Kraftwerk (1924) und ois Grinda vom Deitschn Museum (1903) in Minga. Aussadem hot a in Schöngeising 1891/1892 as easchte deitsche Wasserkraftwerk g´baut.
Pfingsthansl

Da **Pfingsthansl** is a Brauch, bei dem in da Nocht auf Pfingstn a Koikspur zwischn am Burschn und am Madl zong werd, de mitanand a Gspusi hom, des no koana wissn soit. Mit der Sach werd de Liabschaft aufdeckt, und olle andern Leid wissns dann. In andre Gengdn kimmt dera Brauch aa in da Freinacht zua Owendung.
Fronleichnam

**Fronleichnam** is a remmisch-katholischa Feiadog, an dem wos olle Leid und Vereine mim Pfarra (in oana bestimmten Aufstellung) ums Dorf ziang und an jedem Wegkreiz hoitmacha, um des zum segnen und dort zu bettn. Bei dera Prozession werd vom Pfarra de Monstranz mim Ollaheiligstn trong, währnd Ministrantn oda Trachtla an Baldachin üba ean hoittn. Vorndro gengan de Fahnadrooga vo de Trachtnvarei. Traditionell laffan an dem Doog a de Kinda, wo in dem Joar eana Erschtkommunion gfeiat hom, in de Kommunionsgwanda in da Prozession mid.
Reggae

**Reggae** is a Musigenre, wo vo Jamaika umakimmt. Er is am End vo de 1960er Joa aus am Haufa andane Musikstui wia Soul, R&B, Country und Jazz entstandn.

Typisch fian Reggae is de Offbeat-Phrasiarung, bei der entweda de Gitarr oda as Keyboard de sunst bei andare Musikartn net betonte zwoate und viarte Taktzeit spuin. Mit da bekannteste Musika via dera Richtung is da Bob Marley mit seina Band, de Wailers, gwen. Bekannte Liada san neba vui andane "No Woman, No Cry" und "I Shot the Sheriff".

A weithi bekannta Vatreta vom "boarischn Reggae" is da Söllner Hanse. Da Huawa, da Meier und I hom aa a bekannts Reggae-Liadl aufgnumma: "Drah de um Reggae". Oans vo de gresstn Reggae-Festivals vo Eiropa is da Chiemsee Reggae Summer, a Open-Air-Festival wos jeds Joa im August in Iwasee am Chiemsee stattfindt.

## Im Netz

* Rocksteady: The Roots of Reggae "It is not a documentary - it is a movie!" Ken Boothe.
Reinheitsgebod

As boarische **Reinheitsgebot** hod da boarische Herzog Wilhelm IV. am 23. Aprui 1516 in Inglstod ealossn. Drin werd festglegt, dass zum Bierbraun bloß Geaschtn, Hopfa und Wossa gnumma wern derf. Heitzdog san oba aa andere Zuataten dalaubt, zum Beispui Stabilisatorn, de ned amoi afm Etikettl drafsteh miassn, weis ned drin bleim.

## Text
Der Text is am 23. Aprui 1516 in Inglstod vorm Neia Schloß valesn woan:

*Wir verordnen, setzten und wollen mit dem Rat unserer Landschaft, dass forthin im Fürstentum Bayern sowohl auf dem Lande, wie auch in den Städten und Märkten, von Michaeli bis Georgi eine Maß (bayrische = 1,069 Liter) oder ein Kopf (halbkugelförmiges Geschirr für Flüssigkeiten = nicht ganz ein Maß) Bier für nicht mehr als einen Pfennig Münchener Währung und von Georgi bis Michaeli die Maß für nicht mehr als 2 Pfennig derselben Währung, der Kopf für nicht mehr als 3 Heller (Heller = gewöhnlich ein halber Pfennig) bei Androhung unten angeführter Strafe gegeben und ausgeschenkt werden soll. Wo aber einer nicht Märzen-, sondern anderes Bier brauen oder sonstwie haben würde, soll er es keineswegs höher als um einen Pfennig die Maß ausschenken und verkaufen. Ganz besonders wollen wir, dass forthin allenthalben in unseren Städten, Märkten und auf dem Lande zu keinem Bier mehr Stücke als allein Geaschtn, Hopfen und Wasser verwendet und gebraucht werden soll. Wer diese Anordnung wissentlich übertritt und nicht einhält, dem soll von seiner Gerichtsobrigkeit zur Strafe dieses Fass Bier, so oft es vorkommt, unnachsichtig weggenommen werden. Wo jedoch ein Wirt von einem Bierbräu in unseren Städten, Märkten oder auf dem Lande einen, zwei oder drei Eimer (=60 Mass) Bier kauft und wieder ausschenkt an das gemeine Bauernvolk, soll ihm allein und sonst niemanden erlaubt und unverboten sein, die Mass oder den Kopf Bier um einen Heller teurer als oben vorgeschrieben ist, zu geben und auszuschenken.*

As Reinheidsgebod werd a, wie manche moana, zu Recht kritisiad, weils nach Ansicht seina Kritika nia a Vabrauchaschutzgsetz woa, sundern so wie heid a viele Gsetz, blos de etabliadn Bierkartelle in Schutz gnumma hod.

## Guitigkeit

As Reinheidsgebod guit oft ois as "am längstn gejtnde Lebmsmiddlgsetz vo da ganzn Wejd". Richtig is, das oans vo de ejtastn bekanntn Lebmsmiddlvaoadnunga in Eiropa is und joarhundatelang goitn hod. Richtig is owa aa, dass heit neama gejtn duad. Anno 1993 mitm vorlaffign Biergsetz, hods offiziej sei ganze Wirkung und Guitigkeit valorn und is nua no a ideella Ospruch.

## Im Netz
* As Weissenseer Reinheitsgebot
Hopfa

Da **Hopfa**, dt.: **Hopfen** (*Humulus*) is a Klettapflanzn, de wo zua Famii vo de Hanfpflanzna (Cannabaceae) gheat.

Oans vo de gresstn Gebiet, wo'ra obaut werd, is d Hojadau. Olle Hopfaoartn kema vo da Noadhoibkugl.

Zun Biabraun vawendt ma in sogenntn echtn Hopfa.


Datei:Hopfenzapfen.jpg|Zopfn (Bliah)
Datei:Hopfen gehäuft.JPG|Brockda Hopfa
Datei:Hopfenfeld in Bayern 1.jpg|Hopfafejd mid Rankdroht
Datei:Hopfenfeld in Bayern 2.jpg|Hopfapflanzna am Fejd


## Oartn

Vom Hopfa gibts nua drei Oartn:

* Echta Hopfa (*Humulus lupulus* L.).
* Japanischa Hopfa (**Humulus japonicus*) 
* Yunnan Hopfa (*Humulus yunnanensis'')

## Im Netz
Oidnmarkt an da Oiz

**Oidnmarkt an da Oiz** (amtli: **Altenmarkt a.d.Alz**) is a Gmoa im obaboarischn Landkroas Traunstoa.

## Geografie

Oidnmarkt liegt am Zusammenfluss vo da Oiz und da Traun. De Entfernung zua Kreisstod Traunstoa is uma 18&nbsp;km, zur Landeshaptstod Minga uma 82&nbsp;km, nach Bassa sans uma 115&nbsp;km.

### Ortschaftn

Au - Baumburg - Berg - Bromberg - Diepling - Dorfen - Dorfreit - Entfeldn - Epping - Forst - Frialing - Garsch - Ginzing - Glött - Grassach - Hasenbichl - Hundsöd - Irling - Kalkgrub - Kiraberg - Kothöd - Kreidlberg - Laufenau - Massing - Massingmui - Neistadl - Nock - Oberhilgen - Oed - Offling - Rabenden - Rupertsdorf - Scharten - Simmerreit - St. Wolfgang - Stumpfering - Thalham - Unterhilgen - Viehhausen - Wies - Ziaglstadl

## Gschicht

Da Ort Oidnmarkt an da Oiz hot sein Nam nach da Grindung vom neadlich glenga "neien" Markt Trostberg kriagt. Er liegt direkt untahalb am Klosta Baumburg. Umara 1803 hot de Grund- und Ortsherrschaft vom Klosta Baumburg sei End ghabt. Im Zug vo de Vawoitungsreformen in Bayern is mit'm Gmoaedikt vo 1818 de selbstständige politische Gemeinde entstandn.

### Eihwohnaentwicklung

Auf'm Gebiet vo da Gmoa san 1970 3313, 1987 dann 3151, 2000 3970  2014 4080 und im Joa 2015 4181 Eihwohna zejt worn.

## Politik

Buagamoasta is da Bierschneider Stefan (CSU).

De Gmoasteiaeinnahmen san im Joa 1999 umgrechnet 1.741.000 € gwen, davo warn de Gwerbesteiaeinnahmen (netto) umgrechnet 299.000 €.

## Wirtschafd und Infrastruktur

### Wirtschafd sowie Land- und Forstwirtschafd

Nem kloanere Handwerksbetriebe und am Tourismus is de 1945 gründete Firma ALZMETALL - Werkzeugmaschinenfabrik und Giaßerei - a wichtiga Arwatgeba in Altenmarkt.

### Vakea

* Altenmarkt is da Ausgongspunkt vo da B , de im Ort a an Anschluss zur B  hot.
* Traun-Alz-Bahn

### Buidung

Im Joa 1999 ham folgende Einrichtungen existiert:

* Kindergärtn: 125 Kindergartenplätz mit 131 Kinda
* Volksschuin: 1 mit 17 Lehra und 348 Schüla

## Persönlichkeitn

* Helmut Josef Geier, bekannt als DJ Hell
* Franz Xaver Kroetz
* Sepp Parzinger, Bayernpartei-Politiker

## Schau aa

* Moasta vo Rabenden

## Im Netz
*
Bergn (Cheamgau)

**Bergn** (amtli: **Bergen**) is a Gmoa im oberboarischn Landkroas Traunstoa und Sitz vo da Vawoitungsgmoaschoft Bergen. Der Luftkurort im Cheamgau liegt am Fuaß vom Hochfelln direkt an da A 8 vo Minga noch Soizburg.

## Geografie

Bergen liegt in da Planungsregion Sidostobabayern. Nachst greßere Stod is Traunstoa, uma 10&nbsp;km entfernt.
 
Es existiern foignde Gemarkunga: Bergen, Bergener Forst, Holzhausen.

## Gschicht

1562 is a Eisenhüttenwerk in Bergn entstandn, des seit 1824 Maxhütte ghoaßen hod. Es hot zu de greßtn Hittenweake Siiddeitschland zejd und wor bis zu seina Schliaßung 1932 a industriella Middlpunkt vom Cheamgau.

Bergen hod zum Rentamt Burghausn und zum Landgricht Marquartstoa vom Kuafiaschtndum Bayern ghert. Im Zug vo Vawoitungsreforma in Bayern is midm Gmoaedikt vo 1818 die heitige Gmoa entstandn. Seit 1978 gibts a Vawoitungsgmoaschoft mit Vachadorf.

### Eihwohnaentwicklung

Aufm Gebiet vo da Gmoa san 1970 2831, 1987 nacha 3542, 2000 4605, 2011 4791, 2014 4882 und im Joar 2015 4893 Eihwohna zejd worn.

## Wirtschafd und Infrastruktur

### Vakeah

Bergn liegt an da Bahnstreckn Minga - Soizburg und an da A 8 von Minga noch Soizburg.

### Buidung

Im Joar 1999 ham ois Eirichtunga existiert:

* Kindergärtn: 150 Kindergartnpläte mit 139 Kinda
* Volksschuin: 1 mit 21 Lehra und 399 Schuikinda

## Kuitua und Sengswiadigkeitn

* da Aussichts-, Wander- und Schiberg Hochfelln
* oids Hittnweak und iatzigs Museum Maximilianshütte
* Pfarrkira St. Ägidi
* s'Theater Bergn (seit 1879) Homepage

## Im Netz
* 
* Museum Maxhütte bei Bergen
Kurów

**Kurów** is a Gmoa im südöstlichn Poijn. Se liagt an da Kurówka in Powiat Puławski, Woiwodschaft Lublin, Polen.

## Gschicht
Kurów is zwischn 1431 unn 1442 noch am Magdebuaga Recht gründt woan.

Im 16. Joarhundat a Zentrum vom poijnischn Calvinismus, san bis 1660 de meistn Eihwohna vo Kurów zum Arianismus konweatiat. Im Feba 1831 hom poijnische Truppn untam General Józef Dwernicki bei da Schlocht vo Kurów russische Eiheitn gschlogn. Währand am Zwoatn Weijtkriag is Kurów am 9. Septemba 1939 schwar vo da deitschn Luftwaffn bombadiat woan.

## Gebietige aus Kurów
* Jacek Janczarski – Satirika, Dramatika, Drehbuchautor (*1945 z'Kurów, †2000 z'Warsaw)
* Wojciech Jaruzelski – General, ehemois President vo Polen (*1923 z'Kurów)
* Klemens Kurowski - Adliga und Senator, Besitza vo Kurów (*1340 z'Kurów, †1405) 
* Piotr Kurowski – Kastellan, Besitza vo Kurów (†1463)
* Ignacy Potocki – Adliga, Besitza vo Kurów (*1750, †1809 z'Wean)

## Im Netz
* Wiki iaba Kurów (Wiki o Kurowie)
Ottmar Hitzfeld

Da **Ottmar Hitzfeld** is a deitscha Fuaßboitraina, zuazeit isa da Nationaltraina vo da Schweiz voaher wara beim FC Bayern Minga. Er woa scho friara amoi da Träna vo de Bayern, und zwa vo 1998 bis 2004. Bis an Felix Magath ghoid hom und den dann wieda weida ghaud hom und zwar im joa 2007. Im Joa 2009 hodn da Jürgen Klinsmann ois Traina bei de Bayern obglöst. Mim Hitzfeld ham die Bayern 2001 D´Champions-League-Pokal gwunna und san anschließend a no Wejdpokalsiega worn.

Sane Erfoige ban boarischn Rekordmoaster:

* 1999 - Deitscha Moaster
* 2000 - DFB-Pokal
* 2000 - Deitscha Moaster
* 2001 - Deitscha Moaster
* 2001 - Champions League
* 2001 - Weltpokal
* 2003 - DFB-Pokal
* 2003 - Deitscha Moaster
* 2008 - DFB-Bogal

Bevor er zum FCB gwechselt is, woa bei Dortmund, a BVB genannt, Träna, und des vo 1991 bis 1997.

Sane Erfoige mim BVB:

* 1995 - Deitscha Moaster
* 1996 - Deitscha Moaster
* 1997 - Champions League
Deitsches Museum

S' **Deitsche Museum** hoaßt einglich **Deutsches Museum von Meisterwerken der Naturwissenschaft und Technik**. S' steht in Minga auf da Museumsinsl mitn in da Isar. Mit uma 28.000 ausgstellte Sachan is as greaste Museum vo seina Art auf da ganzn Wead. Jearlich kemman 1,5 Milliona Leid, um se de vuin wertvolln technischn und natuawissnschoftlichn Ausstellungsstückln ozumschaung.

## Grindung durch'n Oskar von Miller
Am 1. Mai 1903 hod da Oskar von Miller an Rundbriaf gschrim, dass a des Deitsche Museum grindn mecht. Den Briaf hod a an an Haffa bekannte Leid aus Wissnschaft und Industrie gschriem, manche vo dene hod a no vo da Schui kennt. Dabei warn zum Beispui da Walther von Dyck und da Wilhelm Conrad Röntgen, da Carl von Linde, da Georg Krauss, da Hugo Ritter von Maffei und da Rudolf Diesel. Am 28. Juni 1903 hams in Minga de Grindungssitzung abghoidn. Da Ferdinand von Miller, am Oskar von Miller sei Bruada, hod an Prinz Ludwig kennt, der so ois Schirmherr ogworm worn is. A weidana Schirmherr is da Kaiser Wilhelm II. gworn.

## Aufbauzeit
Da Architekt Gabrial von Seidl hod de Ausschreibung fia den Bau vo dem Museum 1906 gwunna. De Gebäude auf da Museumsinsel han dann 1925 eröffnet worn, warn da aba no gor ned ganz fertig. Bis dahin warn de easchtn Ausstellungstück im damalign Bayrischn Nationalmuseum untabracht, wo a am 12. November 1906 de Eröffnung stattgfundn hod.

## Ausglagads
Wei s'Museum vui mehr Stückl zum zoang hed, ois Plotz da is, han mit da Zeit Aussnstelln eigricht wordn:
* In Obaschleißheim auf am historischn Flugplotz wern seit am 18. September 1992 in da Schleißheima Flugwerft hauptsächlich Sachan iabad Fliagarei zoagt.
* Seit 1995 gibts in Bonn a Abteilung vom Deitschn Museum, des se mit Forschung und Technik nach 1945 bschäftigt.
* Im Jahr 2003 is dann no s' Vakeaszentrum dazuakemma. Des befindt se auf da Theresienhöh in Minga in drei vo de friaran Messehalln.

## Bismarckstreit
Da Großindustrielle Paul Reusch hod vorgschlong, ma soid im Ehrnsoi vom Museum a Statue vom Otto von Bismarck aufstelln. Da Oskar von Miller hod des abglehnt, wei as Museum unpolitisch sei soid, und da Bismarck nix mit Wissnschaft und Technik zum doa ghabd hod. S'werd vamut, dass hinta denne Argumente de Abneigung vom Bayan von Miller gega de Breissn im Allgemeinen und damit am Bismarck im Bsundan gsteckt hod. Nach lengam Streit hom a d'Nazis no vasuacht, des durchzsetzn, bis heid steht de Statue aba draußn voam Museum an da Boschbruckn.

## Sachan zum Draufdrucka
Berühmt und voa allm bei Kinda beliebt han de vuin Sachan, bei dene se was bewegt, wenn ma auf a Knepfal draufdruckt. Des "Mitmachprinzip" geht a auf Ideen vom von Miller zruck.
Russland

**Russland** (russ.: *Россия*, Transskription: *Rossija*) oda **Russische Fedaration** (russ.: *Российская Федерация*, Transskription: *Rossijskaja Federazija*) is a Land, des in Eiropa und Asien liegt. Da President is da Wladimir Putin. Russland is as greßte Land auf da Wöd.

De Russische Fedaration is Rechtsnachfoiga vo da Sowjetunion in internationaln Organisationen, ois Atommocht und ois ständigs Mitglied vom Wödsichaheitsrot.

## Geografie

### Großlandschoftn

Russland gliedat si geografisch in de foigenden Großlandschoftn:
* Osteuropäische Ebene – westlich vom Ural
* Westsibirisches Tiefland – östlich vom Ural
* Nordsibirisches Tiefland – südlich vom Arktischen Ozean
* Mittelsibirisches Bergland – zwischen Jenissei und Lena
* Südsibirische Gebirge – Gebirge im Süden Russlands (beziehungsweise Sibiriens)
* Mitteljakutische Niederung – in de Fluss-Niederung vo da Lena
* Ostsibirisches Bergland – Gebirge östlich der Lena
* Ostsibirisches Tiefland – südlich vo da Ostsibirischen See

## Städt
De 10 gresstn Städt in Russland (2025) san:

# Moskau - Zentralrussland (13,27 Mio.)
# Sankt Petersburg *(Leningrad)* - Nordwestrussland (5,65 Mio)
# Nowosibirsk - Sibirien (1,64 Mio)
# Jekaterinburg *(Sweadlowsk)* - Ural (1,55 Mio)
# Kasan - Wolga (1,33 Mio)
# Krasnojarsk - Sibirien (1,21 Mio)
# Nischni Nowgorod *(Gorki)* - Wolga (1,2 Mio)
# Tscheljabinsk - Ural (1,18 Mio)
# Ufa - Wolga (1,17 Mio)
# Krasnodar *(Jekaterinodar)* - Südrussland (1,15 Mio)

## Bevökarung

Russland is a Vuivökastaat.
Nebn de Russn, de mit 79,8 % de Mehrheit vo da Bevökarung stelln, gibts no fast 100 andre Vöka. Greßere Mindaheitn san de Tataren (4,0 %), de Ukrainer (2,2 %), de Armenier (1,9 %), de Tschuwaschen (1,5 %), de Baschkiren (1,4 %), de Deitschen (0,8%) und andere.

## Literatua
* Volker Ullrich(Hrsg.): *Russland und der Kaukasus.* Fischer Weltalmanach aktuell (mit Analysen und Reportagen aus der ZEIT und Zahlen, Daten und Fakten aus dem Fischer Weltalmanach). Fischer Taschenbücher. Bd 72303. Fischer, Frankfurt M 2005. ISBN 3-596-72303-5
* Margareta Mommsen: *Wer herrscht in Russland? Der Kreml und die Schatten der Macht.* Beck, Minga 2003. ISBN 3-406-51118-X 
* D. Stachow, L. Shevtsova, Roland Götz, J. Scherrer, E.-M. Auch: *[http://www.bpb.de/publikationen/GMT5VH,0,Russland.html Aus Politik und Zeitgeschichte. Russland.]* Beilage zur Wochenzeitung *Das Parlament.* Bundeszentrale für politische Bildung, Bonn 2006,11 (13.3.2006). (Onlinetext)
* Richard Pipes: *Rußland vor der Revolution. Staat und Gesellschaft im Zarenreich.* Minga 1977.
* Abraham Ascher: *Geschichte Russlands*. Magnus-Verlag, Essen 2005. ISBN 3-88400-432-8

## Im Netz

* Länderinformation zu Russland 
* Länderinformationen, Exportbericht und Statistiken zu Russland
* Statistisches Bundesamt: Länderprofil Russische Föderation, 2006 (PDF-Datei)

## Beleg
Reichaholla Poimbuschn

A **Poimbuschn**, aa **Poimstock**, **Poimstang**, **Poimbesn** is a Streissl aus Zweigaln, des am Poimsunda in katholische Prozessiona mittrong und vum Pfarra feialich gweicht werd. Es werd dodamid aufn Eizuag vo Christus in Jerusalem oogspuit, wo na de Eihwohna mid Poimwedl ois eanan neichn Kini griasst hom. Spaada, wanns gweicht san, wern de Poimbuschn ois Seng fias Haus und zua Abwehr vo Uheil im Herrgottswinkl hintas Kreiz gsteckt. Bauan steckn de Poimbuschn aa auf de Fejda, um a guade Erntn zum sichan. Da Poimbuschn vom Vorjaar werd manchaorts im Osterfeia vabrennt.

## Beispui fia an Reichaholla Poimbuschn

Am oban End vo am kreftign, uugfea oa- bis oanahoib Meta langan Haaslstecka wern mid Drood Zweigal vo Buchs, Thuja und Poimkatzal onebundn. Fiaran scheen Ibagang vom Steckn zu de Zweigal wern um den Drood umme gspoitne Weidnruatn gwicklt, oft in kunstvolle Flechtmusta. Zum Schluss werd da Buschn no mid gfarbte Hobespen gschmickt, de vo Haus aus gringlt san oda ois Hexnloata gfoitt sei kennan. A schee bundna, reich gschmickta Poimbuschn is da Stòiz vo am jedn Kind, wosna fia sei Familie auf da Prozession trong derf. Zwengs dem Bux riachts am Poimsundog voi guad.

### Weidane Matrialien wo hergnumma wern

De Form, vawendtn Pflanzn und Dekorationa variiern vo Gengd zu Gengd. Ma nimmd mancherorts Epfen, Oranschn, Brezn, Bandln, Thuja (Seengbam), Stechpoima, Efeu, Zedan, Tannazweigal und so weida hea. Echte Poima wia im heiling Land gebts jo im boarischn Raum neda. Je noch Ort geht de Leng vo de Steckn vo am hoibn bis zu zehn Meta. A Konsens is de Vawendung vo immagreane Zweigal und Weidnkatzl, de se im Friahjoar oobiatn und symbolisch fia Fruchtbòrkeit und de Abwehr vo Unheil stengan. Dò dro zoagt se aa de Mischung vo heidnischm und christlichm Brauchtum, wias bei Breich im boarischn Raum oft da Foi is.

## Beleg


## Im Netz
* Video vora Pòimsunndògsprozession in de 1920er
Webseitn

A **Webseitn** (englisch: *web page*) oda **Netzseitn** is a Dokument im Internetz, des wo mit am Netzbrausa vo am Webserver obgruafa wean ko. Da Begriff *Webseitn* wead unzuatreffendaweis aa efta zwengs da groaßn klonglichn Ähnlikeit zum englischn Begriff *Website* fia de gsomte Webpräsenz vo ana Fiama, Organisation oda Privatpeason vawendt.

De Basissproch bei da Eastellung vo Netzseitn is HTML. De Formatiarund ko aa no iwa Cascading Style Sheets (CSS) oda andare Formatiarungssprochn beeinflusst wean. Dazua gibts no weidane Sprochn fia komplexe Seitngstoitunga.

## Dynamische Webseitn

Im Gengsotz zura statischn Webseitn wead a dynamische Netzseitn eascht zum Zeitpunkt vo da Ofoadarung easteijt. Des is bsundas fia oft wechslnde Inhoijte und umfongreiche Webseiten sinnvoi. De Infoamationan wean donn zum Beispui aus Nutzaeigomn oda Datnbonkn zammtrong unn zum *Browser* gschickt. Dynamische Webseiten wean zum Beispui in PHP, .NET, J2EE oda Perl  programmiat oda vo Autornsisteme (engl. Content Management Systems, CMS) generiat. Des bekonteste freie Autornsistem is Wordpress.

## Im Netz

* de.selfhtml.org - Optimale HTML-Referenz
* Zehn Regln zum Entweafan vo bedienafreindlichn Webseitn vo da Uni Chemnitz
Berchtsgoana Weihnochtsschitzn

De **Berchtsgoana Weihnochtsschitzn** lossn eanane Bölla voa oijm zua de kiachliche Fest im Berchtsgoana Toijkesseij kracha. Se san in mehrane Vaein unta dem Doch vo de *Vereinigten Weihnachtsschützen des Berchtesgadener Landes e.V.* organisiat, de wiedarum am Trachtn-Gauvaband I oghean. Heimatvabundnheit unn christlichs Brauchtum san zsamma mit dea dodrin gsuachtn Gselligkeit wichtige Wesensmeakmoij vo dena Vaein. Nomansgemnd is des Schiaßn z' Weihnochtn. Dea Brauch wead in dera Foam alloanigst im Berchtsgoana Lond pflegt. De Weihnochtsschitzn trogn beim Schiaßn a Variantn vo da Berchtsgoana Tracht, de se duach a blaugraue Joppn und am Schitznhuat somt Gaamsboat oda *Schuijdhackn* auszeichnet.

## Gschicht
De easchte uakundliche Eawähnung vo dem Weihnochtsschitznbrauch geht auf des Joar 1708 zruck. Grundlog vo dem Brauch san de in de Hef vo da domoijs eiganständigan Fiaschtprobschtei Berchtsgoan voahandnan Feiawoffn zua Veateidigung vom Lond. Im Gengsotz zua de dodraus heavoagonganan Gbiagsschitzn hom se de Weihnochtsschitzn iaba de Joarhundate hiweg aus de militärischn Zsammahäng glöst unn se stottdessn oijwei enga on des christliche Brauchtum bundn. Obwoij joarhundatelong vo da *Obrigkeit* vabotn, hot se des Schiaßn z' Weihnochtn unn in de ondan Rauhnächt ghoijtn.

Dea easchte offzielle Vaein is 1874 gründt woan. 1925 hom se de Weihnochtsschitznvaein vo de oanzelnan Oat zua de *Vereinigten Weihnachtsschützen des Berchtesgadener Landes* zsammgschlossa. Im Drittn Reich hom se de fiarandn Kepf vo de Weihnochtsschitzn da Vaeinnahmung vo eanam Brauchtum duach an Nationalsozialismus widasetzt, insbsundane eana spadana Eanvoastond Prof. Dr. Rudolf Kriß, dea deszweng voaram Voijksgrichtshof zum Doud vauateijt unn spada zura lemnslongan Hoft bgnodigt woan is.

De Weihnochtsschitzn gniaßn bis heit aufgrund eana oijdn Tradition vaschiadene Privilegien, wos woffn- unn sprengstoffrechtliche Voaschriftn ogeht. Deazeit wead da Brauch vo 17 Vaein mit insgsomt uma 3.000 Mitglieda ausgiabt.

## Litaradua
Kriß, Rudolf: Die Weihnachtsschützen des Berchtesgadener Landes und ihr Brauchtum. 4. Aufl. Berchtesgaden (Berchtesgadener Anzeiger) 1994.
Poimkatzal

**Poimkatzal** oda **Poimkatzl** nennt ma de Bliatnständ an am Poimgart (Weidnzweigal), de wo im Fruajoar fia de Vawendung in Poimbuschn gschnittn wern. Andanorts sogt ma oafach **Weidnkatzal** dazua. Da Vagleich mid gloane Katzal ligt nah zweng am woachn graun "Fej", wo s vorm Afblian hom.

## Poimkatzal im Brauchdum

In vuin Gegandn schneidt ma am Greapfinzda oda am Poimsunda Poimkatzalzweig ob. De wean na dahoam in a Vasn gstejt und am Koarsamsda mit ausblosane und bunt ogmoide Oar gschmickt.

Um s Haus und de Bewohna vor Ungmoch z schitzn, wean a heit no Poimzweigal am Kruzifix im Herrgodswinkl afgstejt und an Spiagln oda Heilignbuidln obrocht. Friaa hom manche Bauan de viar Eckn vo an jedn Ocka mit Poimzweigal markiat, damit s Fejd vor Vawiastunga vom Droadgeist bewoat worn is.

Bliahade Poimkatzal san a heit no - oft nem Stechpoim- und Kranawittzweigal (Wachoida), bliahadn Hoslruadn und Buxzweigal, Immagrean und Oachnzweigal mit vorjaarigm Laab - Bstandtoal vom Poimbuschn. An am langan Steckn (Poimsteckn) wean nacheinanda jeweis drei Zweigal vo ana Oart mit buntn Bandln festgmocht. Des werd dann in oana Prozession - moast vo Kindan - am Poimsunnda zua Kira drong und duatn gweiht.

## Literatua

* Sybil Gräfin Schönfeldt: *Feste und Bräuche durch das Jahr*, Urania, 1999, ISBN 3-332-01026-3
Weinberl

**Weinberl**, **Weinbal** oda **Weinbial** (vo Weinbeern), (dt.: **Rosinen**, oda **Ziwebm** (vo arab. zibiba) hoassn de drickadn Weintraubm. Dazua wean de frischn Weintraum oafoch aufghengt und in da Luft drickad bis de Feichtigkeit nua no rund 15 bis 25 % betrogt, daduach steigt da Fruchzuckaghoid auf rund 33 %. Desweng sans a traditionelle Zuatat fia Siasspeisn, se wean owa aa roh gessn. Mangmoi nennt ma de frischn Traubm aa *Weinberl*.

## Gschicht

Des drickan vo Weintraubm zu Weinberln is scho seit Joartausndn bekonnt. De ejtastn Zeigniss san vo Persien und Egyptn (2000 v. Kr.). De Methodn wead aa scho im Oidn Testament eawähnt. Im oidn Rom wors a Luxusprodukt, wo ned nua fia feine Speisn, sondan aa fian Tauschhandl, ois Siegpreis, ois Opfagob und fia de Bacchanalien vawendd worn is. Vo do aus hod se des Heastllungs-Vaforn in de gonze Wejd vabroadd.

## Vawendung

Weinberl san a wichtige Zuatat fia Siass- und Mejspeisn, wia Opfestrudl, Dopfnstrudl, Stojn, Kletznbrot oda in siassm Zeig aus Germdoag. Aussadem findn se si oft in Miaslimischunga und oiwei im Studentnfuada. Weiberl wean aa ois pikante Zuatat ba Fleischgrichtn vawendd.

## Sortn

Je noch Rebsortn und Heakumft untascheidd ma drei wichtige Oartn vo Weinberl:

* **Suitaninen** (aa *Sultaninen*), wean aus da weissn, keanlosn Suitana-Traubm (Thompson Seedless) gmochd, san bsondas siass und hom a goidgejbe Foab 
* **Korinthn**, san dunkle Weinberl, wo aus da Rebsortn "Schwoaze Korinthn" hergstejt wern und 
* **Ziwebm** (aa *Zibeben), nennt ma Weinberl de direkt am Stoog drickad san, draus wead aa siassa [[Wein]] kejtad (*Trocknbeernauslese* wia beispuisweis da ungarische *Tokajer*).

== Gsundheit ==

Weinberl gejtn - duachn an hohn Phenolghoid - ois bsondas wiaksame Antioxidantien. Des is in wissnschoftlichn Untasuchungen meafoch belegt. Gsundheitswiaksam is aa des enthoidane Bor sowia de Mineralstoffe.

== Iwatrogane Bedeitung ==

* A *'Weinberl** is im iwatroganan Sinn a Schleima (vgl. Herr Weinberl ba [[Johann Nestroy|Nestroy]] in ''Einen Jux will er sich machen''). ''Einweinberln'' hoasst entsprechend einschleimen.
* A **Ziwebmpicka** (aa ''Zibebenpicker''), dea wo si nua de Ziwebm ausm Kuchn pickt, is a Egoist, wo si des Beste sejm nimmt und des weniga guade dena ondan iwalosst.
* A **Korinthngacka** (aa ''Korinthenkacker'') is a Synonym fia Pedandt, Kriachalschreiwa (aa Kriacherlschreiber), Tipfalscheissa, Erbsnzejla und Hoarspoita
* **Weimbal** (wean.) Protektionskind, Informant. Laut „Hügel“ (an Dialektfoascha) sogt ma des zu wem, dea aan auf „Mei Nauman is Hos, i waaß vo nix“ mocht. Obara zum Gehüfn (Kommis) in aana Greißlarei sogat maraso. 
* **eiweimbaln''' sog ma wegn dem in Wean zum „wem-hint-einekräun“ oda „eischleiman“.

## Beleg
* The World's Healthiest Foods: Raisins (englisch)

## Im Netz

* Zeitraffa vo da Entstehung vo Weinberl
Hintasää

Da **Hintasää** is a molarischa Sää im Berchtsgoana Land. Er is ungefäa 16 Hektar groaß und liagt am Fuaß vom Hochkalter-Massiv. Er is no recht jung, wei a eascht vor ungefäa 3500 Joar durch an Gebirgssturz vom Hochkalter aufgstaut woan is. Da Woid, dea ogrenzt und auf dem Schutthaffa wogst, werd Zaubawoid gnennt. Aufgstaut werd da Klausbach ausm Hirschbichltoi. Wei des vui Gschiab ausm Klausbach an Sää auffuin dad is da Boch uma 1900 rum um an Sää umadum gleit worn. Zsamm mit am Iabalauf vom Sää werd dann d'Ramsauer Achn draus.

## D'Sog vom Hintasää
Da Sog noch hod auf jeda Seitn vom Toi oa Ries gwohnt. De zwoa hom se ollawei gstrittn. In oana Nocht hom se mit Stoana bschmissn. De Stoana san in da Mittn iaban Toi zsammgstessn und obegfoin. Dea Haffa Stoana hod dann den Sää aufgstaut. In da Fria sans beide ins Toi obi und hom se im Sää spiegln gseng. Da sans so daschrocka, das davoglaffn san. Seitdem gibts koane Riesn mehr in dera Gengd.

## Da Ort Hintasää
Hintasää is ned nua der Nama vo dem Sää, der kloane Ort am Sää hoast a so. Er is a Ortsteil vo Ramsau.

## Im Netz

WWA Traunstein Datenblatt des Wasserwirtschaftsamt Traunstein
Towel Day

Da **Towel Day** (engl. fia: *Handduach-Dòòg*) is a Gedenkdòg fia den Schriftstella Douglas Adams, wo am 11. Mai 2001 gstormm is. Ab dò is wejdweid jeds Joar am 25. Mai da Towel Day begonga worn.

An dem Dòòg schleppan a Haffa vo seine Fans a Handdiache umanand. De Gestn hòd eanan Ursprung in dem Buach Per Anhalter durch die Galaxis, wo da unglaublich grouße praktische Nutzn vo am Handdiache auf Reisn im Universum foingdamassn bschriemm werd:

:

## Warum da 25. Mai?

Beim Festleng vo dem Termin hòd koa bsundas historischs Datum a Rojn gspuit. Eha waars a Kompromiss, wei ma oanaseits den Gedenkdòg so bòid wia mäglich nòch seim Dood abhòitn woitt, andraseits òba a gwisse Vorlaufszeid notwendig war, dass ma des wejdweid bekanntmacha hod kenna.
Da 25. Mai hòd se seitdem òis Gedenkdòg etabliert. Andane Termine, de im Hiblick auf Douglas Adams a Bedeitung ham, waarn da 11. Feba (wo da 42. Dòòg vom Joar is), sei Gburtstdòg (11. März) und sei Sterbedòòg (11. Mai). Es is driaba dischkriert worn, dass ma oan vo dene fia 2002 òis neichn Termin festlegt, da 25. Mai hòd se oba schliassle durchgsetzt.

## Wòs ma mid dem Datum òiss ausrechna ko

Es is da letzde Dòòg im Joar, bei dem da Dòòg genau as Quadrat vom Monat is (25.5.: 5^2 = 25). 
Aussadem is de Summ vo de Hexadezimalzòin 25 und 5, òiso 0x25 = 25_{16} = 37_{10} und 0x5 = 5_{16} = 5_{10} aggradd 0x25 + 0x5 = 0x2A, wòs umgrechnt ins Dezimalsystem 0x2A = 2A_{16} = 42_{10} gäbt, òiso de weithi bekannte Antwort 42, um de si a eingne, äha scherzhaft betriemmne, Disziplin vo da Zahlenmystik draaht.

## Im Netz
* Towel Day Homepage (englisch)
Studentnfuada

**Studentnfuada** is a Mischung aus Weinberl und vaschiadne ganze Nussn, moastns Hoslnuss, Cashewkeandln, Erdnuss, Paranuss, Woinuss un Mandln. Es wead moastns in am Plastiksackal vakafft und oafoch mid da Hand gessn.

Da Nam Studentnfuada kimmt dohea, dass oam des Zeigl beim Denga hejfa soi. Monche moanan sogor, dass' intelligenta machad. Und des ko ma ois Student jo ollawei braucha.

In da Realitet iss oafach aso, doss da Traummzucka in de Weinberl und de Mineralien vom Kärpa schnej afgnumma wern, und de Niss mid eanam Eisn und de Omega-3-Fettseiren nachand mid ra längafristing Wiakung nochleng. Insgsomt soagt des fira schnälle, oohoitnde Leistungssteigarung, ohne doss da Keapa vo zvui Vadaungsarbat belost werad. Wia hoaßts ned so schee: *«A volla Bauch studiad ned gean.»*

No a praktische Eingschoft vo dem Fuada is, doss mas wärndm Läsn gloaweis einefuadan ko. Des rentiad se vor oim, wann ma voram Examen koa Zeid hod, se wos gscheids zum kocha. Und wei ma dabei de Biacha nedaso schnej dreckad mocht wia mid Gfreapizza.